અા ડમ્પીંગ કચરામાં છેલ્લા ઘણા સમયથી અાગ લાગવાને ભારે ભારે પ્રદુષણ ફેલાતું હોવાથી રહીશોમાં અારોગ્યનો ખતરો તોળાતો હોવાથી કચરાનું સ્ટેન્ડ બદલવા માટે રહીશો છેલ્લા ઘણા સમયથી માંગણી કરી રહ્યા છે. જ્યાં ભાઇબીજના દિવસે ડમ્પીંગ થયેલા કચરામાં અાગ લાગતાં ભારે પ્રદુષણ ફેલાયું હતુ. જેથી કંટાળેલા રહીશોઅે કચરો ભરેલ ટ્રેક્ટર પાલિકાના દરવાજા નજીક લાવી મુકી દઇ હવા કાઢી નાંખી હતી જ્યારે અન્ય અેક ટ્રેક્ટરનો કચરો ત્રણ દરવાજા નજીક નાંખી દીધો હતો. અા અંગે પાલિકાના પ્રમુખ ગોવિંદભાઇ પટેલ(ગાંધી)ને પૂછતાં તેમણે જણાવ્યું હતું 30 અોક્ટોબરે થયેલ સામાન્ય સભામાં ડમ્પીંગના કચરાનું સ્ટેન્ડની નવીન જગ્યાની માંગણી માટે ઠરાવ કરવામાં અાવ્યો છે. જેમાં નવીન જગ્યા પાલિકાને ઝડપી મળે તે માટે જિલ્લા કલેક્ટર સમક્ષ રજૂઅાત કરવામાં અાવશે તેમ જણાવ્યું હતું.